UZNESENIE VLÁDY SLOVENSKEJ REPUBLIKY
č. 755
z 20. augusta 2003

k návrhu Rozvojového programu priorít verejných prác na roky 2004 až 2006

Číslo materiálu: | 5164/2003
Predkladateľ: | minister výstavby a regionálneho rozvoja
Vláda
A.	schvaľuje
A.1.	návrh Rozvojového programu priorít verejných prác na roky 2004 až 2006;
B.	ukladá
ministrom
predsedom ostatných ústredných orgánov štátnej správy SR 
správcom ďalších rozpočtových kapitol, vrátane krajských úradov,
ktorí sú ústrednými investormi
B.1.	v rámci prác na príprave návrhu rozpočtu kapitoly na príslušný rozpočtový rok prednostne zabezpečiť financovanie verejných prác, ktoré sú spolufinancované s fondami Európskej únie a sú zaradené do Rozvojového programu priorít verejných prác na roky 2004 až 2006 
	priebežne
B.2.	podľa príslušného roku začatia výstavby - v rámci možností rozpočtu kapitoly, určeného Ministerstvom financií SR smerným limitom a s ohľadom na celkovú rozostavanosť v rámci kapitoly a jej nezvyšovanie - zaradiť verejné práce nespolufinancované s fondami Európskej únie z Rozvojového programu priorít verejných prác na roky 2004 až 2006 do menovitého zoznamu stavieb navrhovaných na financovanie z kapitálových výdavkov rozpočtovej kapitoly v rámci Registra investícií Ministerstva financií SR
	priebežne
B.3.	predkladať ministrovi výstavby a regionálneho rozvoja bilančné správy o stave zabezpečenia a realizácie Rozvojového programu priorít verejných prác na roky 2004 až 2006 za úlohy a zámery vo vlastnej pôsobnosti, s osobitným dôrazom na nedostatky ovplyvňujúce jeho plnenie a opatrenia vykonané na ich odstránenie
	vždy do 31. marca v  rokoch 2004 až 2007
ministrovi výstavby a regionálneho rozvoja
B.4.	o stave zabezpečenia a  plnení programu predkladať na rokovanie vlády súhrnnú správu v zmysle a s využitím správ podľa bodu B. 3 tohto uznesenia
	vždy do 30. júna v rokoch 2004 až 2007.
Vykonajú:	ministri
predsedovia ostatných ústredných orgánov štátnej správy SR 
správcovia ďalších rozpočtových kapitol, vrátane krajských úradov, 
ktorí sú ústrednými investormi